S-1111/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 14. febrúar 2023, á hendur S-kk-þgf B-kk-þgf I-kk-þgf Ó-kk-þgf, kt. [...], [...], [...], I.

Fyrir fíkniefnalagabrot með því að hafa, laugardaginn 7. maí 2022, að iðnaðarbili á Cuxhavengötu í Hafnarfirði haft í vörslum sínum 4,82 gaf tóbaksblönduðu kannabisefni sem lögregla fann við leit í iðnaðarbilinu.

Telst háttsemi þessi varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

II.

Fyrir umferðarlagabrot með því að hafa, föstudaginn 1. júlí 2022, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 1300 ng/ml og tetrahýdrókannabínól 7,3 ng/ml) um Cuxhavengötu í Hafnarfirði, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr.

161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 8. febrúar 2023, var ákærða var ákærða gerð sekt og svipting ökuréttar í átján mánuði með lögreglustjórasátt 5. ágúst 2021 fyrir akstur undir áhrifum ávana- og fíkniefna og vörslur fíkniefna. Ákærði gekkst jafnframt undir sektargreiðslu með lögreglustjórasátt 1. desember 2021. Þá var ákærði dæmdur til að sæta fangelsi í 60 daga með dómi Héraðsdóms Reykjavíkur 23. júní 2022, meðal annars fyrir akstur undir áhrifum ávana- og fíkniefna, akstur sviptur ökurétti og vörslur fíkniefna. Sakaferill ákærða kemur að öðru leyti ekki til skoðunar við ákvörðun refsingar í máli þessu. Brot ákærða samkvæmt ákærulið nr. 1 var framið áður en framangreindur dómur frá 23. júní 2022 var kveðinn upp og verður ákærða því dæmdur hegningarauki nú, sbr. 78. gr. laga nr. 19/1940. Við ákvörðun refsingar verður við það miðað að ákærði hafi nú, með brotum sínum samkvæmt ákærulið nr. 2, í þriðja sinn, innan ítrekunartíma í skilningi 71. gr. laga nr. 19/1940, gerst sekur um akstur undir áhrifum ávana- og fíkniefna og akstur sviptur ökurétti.

M eð hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 60 daga.

Með vísan til lagaákvæða í ákæru er ákærði sviptur ökurétti ævilangt, frá birtingu dómsins að telja.

Ákærði greiði 155.014 krónur í sakarkostnað.

Af hálfu ákæruvaldsins flutti málið Á-kk-nf B-kk-nf S-kk-nf aðstoðarsaksóknari.

K-kvk-nf R-kvk-nf G-kvk-nf aðstoðarmaður dómara kveður upp dóm þennan.

DÓMSORÐ:

Ákærði, S-kk-nf B-kk-nf I-kk-nf Ó-kk-nf, sæti fangelsi í 60 daga.

Ákærði er sviptur ökurétti ævilangt frá birtingu dómsins að telja.

Ákærði greiði 155.014 krónur í sakarkostnað.

K-kvk-nf R-kvk-nf G-kvk-nf